stanford-oval/wikipedia huggingface dataset:
2016
Muut ajanlaskut

Kiinalaisen kalenterin mukaan vuosi 2016 oli apinan vuosi.
Buddhalaisessa kalenterissa se oli vuosi 2560
Islamilaisessa kalenterissa 1437–1438
Tapahtumia

Vuosi 2016 oli kansainvälinen palkokasvien vuosi.
Tapahtumia > Tammikuu

1. tammikuuta – Kuntaliitoksia Suomessa:
Hämeenkoski → Hollolaan.
Jalasjärvi → Kurikkaan.
Köyliö → Säkylään.
Nastola → Lahteen.
1. tammikuuta – Kauppojen aukioloajat vapautuivat Suomessa.
1. tammikuuta – Närpiö muuttui kaksikieliseksi kunnaksi, minkä jälkeen yksikielisesti ruotsinkielisiä kuntia ovat enää vain Ahvenanmaan 16 kuntaa.
1. tammikuuta – Vaalan kunta siirtyi Kainuun maakunnasta Pohjois-Pohjanmaan maakuntaan.
2. tammikuuta – Saudi-Arabia teloitti 47 terrorismista tuomittua. Näiden joukossa oli šiiojen uskonnollinen johtaja Nimr al-Nimr. Nimrin teloitus aiheutti levottomuuksia šiiaenemmistöisillä alueilla Saudi-Arabiassa ja muissa maissa. Iranissa mielenosoittajat hyökkäsivät Saudi-Arabian lähetystöön. Saudi-Arabia ja sen liittolaiset katkaisivat suhteensa Iraniin.
5. tammikuuta – Yhteistyösopimus Helsingin ja Tallinnan välisen liikenteen kehittämiseksi allekirjoitetaan.
5. tammikuuta – Suomi voitti jääkiekon nuorten maailmanmestaruuden kotikisoissa Venäjää vastaan lukemin 4–3.
6. tammikuuta – Pohjois-Korea ilmoitti tehneensä vetypommikokeen.
12. tammikuuta – Sultanahmetin aukion terrori-iskussa Istanbulissa kuoli 11 ihmistä ja haavoittui 15.
15. tammikuuta – Terrori-isku Burkina Fason pääkaupungissa Ouagadougoussa, kuolleita 28 ja haavoittuneita 56.
22. tammikuuta Itä-Aasiassa Thaimaasta Japaniin ulottuvalla vyöhykkeellä alkoi kylmän sään aalto, jonka uskotaan aiheuttaneen yli sadan ihmisen kuoleman.
Tapahtumia > Helmikuu

6. helmikuuta – Kaohsiungissa Taiwanissa tapahtui maanjäristys.
7. helmikuuta – Denver Broncos voitti 50. kertaa järjestetyn amerikkalaisen jalkapallon Super Bowl -ottelun.
9. helmikuuta – Kaksi paikallisjunaa törmäsi Baijerissa, Etelä-Saksassa. Yhdeksän ihmistä kuoli ja yli sata ihmistä loukkaantui onnettomuudessa.
12. helmikuuta – Paavi Franciscus ja patriarkka Kirill tapasivat Kuubassa Raúl Castron isännöimänä.
13. helmikuuta – Viola Beach -yhtyeen kaikki jäsenet kuolivat liikenneonnettomuudessa Södertäljessä.
22. helmikuuta – HUS ilmoitti tehneensä alkuvuodesta Pohjoismaiden ensimmäisen ja maailmalla järjestyksessä 35. kasvojensiirtoleikkauksen.
Tapahtumia > Maaliskuu

12. maaliskuuta – Google DeepMindin AlphaGo-tietokoneohjelma voitti viiden pelin ottelun maailman parhaana pidettyä go-pelaajaa Lee Sedolia vastaan.
13. maaliskuuta - Ankarassa tehtiin pommi-isku.
19. maaliskuuta – Flydubain lento 981 syöksyi maahan Rostov-na-Donussa. Kaikki 62 lennolla ollutta kuolivat.
22. maaliskuuta – Ainakin 31 kuoli ja yli 250 loukkaantui pommi-iskuissa Brysselin lentoasemalla ja Maalbeekin metroasemalla.
26. maaliskuuta – Ylivieskan kirkko tuhoutui tulipalossa täysin.
27. maaliskuuta – Ainakin 69 ihmistä kuoli ja 200 haavoittui itsemurhapommi-iskussa Lahoressa Pakistanissa.
29. maaliskuuta – EgyptAirin lento 181 Borg El Arabin kansainväliseltä lentoasemalta Kairon kansainväliselle lentoasemalle kaapattiin. Kukaan ei loukkaantunut.
Tapahtumia > Huhtikuu

3. huhtikuuta – Yhdysvaltain Pennsylvaniassa kaksi ihmistä sai surmansa, kun Amtrak-yhtiön veturi törmäsi kauhakuormaajaan ja suistui raiteiltaan.
10. huhtikuuta – Perun parlamenttivaaleissa valittiin maalle seuraava presidentti, kongressin ja Andien parlamentin edustajat. Keiko Fujimorin johtama Fuerza Popular otti suurvoiton kongressin vaaleissa ja yli puolet paikoista. Presidentinvaalien toisella kierroksella Fujimori kuitenkin hävisi Pedro Pablo Kuczynskille, joka aloitti kautensa 28. heinäkuuta.
29. huhtikuuta – Helikopterionnettomuudessa kuoli 13 ihmistä Norjassa.
Tapahtumia > Toukokuu

2. toukokuuta – Helsingin kaupunkipyöräjärjestelmä aloitti toimintansa.
6.–22. toukokuuta – Jääkiekon maailmanmestaruuskilpailut 2016 järjestetään Venäjällä, Moskovassa ja Pietarissa. Loppuottelussa Kanada voitti Suomen 2–0.
10.–14. toukokuuta – Eurovision laulukilpailu järjestettiin Ruotsin pääkaupungin Tukholman Globen-areenalla. Kilpailun voitti Ukrainan Jamala kappaleellaan ”1944”.
12. toukokuuta – Brasilian senaatti äänesti presidentti Dilma Rousseffin pidätettäväksi virantoimituksesta 180 päivän ajaksi. Presidentin tehtäviä hoitaa varapresidentti Michel Temer.
19. toukokuuta – EgyptAirin lento 804 syöksyi Välimereen. Syyksi epäillään terroritekoa.
24. toukokuuta – Binali Yıldırımistä tuli Turkin tasavallan uusi pääministeri.
26. toukokuuta – Ahvenanmaan merenkulkumuseolle myönnettiin Vuoden museo -palkinto.
Tapahtumia > Kesäkuu

5. kesäkuuta – Pedro Pablo Kuczynski valittiin Perun presidentiksi.
8. kesäkuuta – Salomon-myrsky riehui Oulun seudulla aiheuttaen tuhoja ja Lappiin satoi lunta.
10. kesäkuuta – Kilpailukykysopimus (kiky-sopimus) saatiin solmituksi Suomen työmarkkinajärjestöjen kesken. Sen avulla pyrittiin parantamaan talouden kilpailukykyä ja työllisyyttä. Sopimus sisälsi väliaikaista palkkatason jäädyttämistä, työajan pidentämistä, lomarahojen leikkauksia ja työnantajamaksujen vähentämistä.
10. kesäkuuta – 10. heinäkuuta – Jalkapallon Euroopan-mestaruuskilpailut 2016 järjestetään Ranskassa. Kilpailujen turvatoimet hyvin tiukat maassa tapahtuneiden terrori-iskujen vuoksi.
11. kesäkuuta – Petteri Orpo valittiin Kokoomuksen puheenjohtajaksi.
11. kesäkuuta – Li Andersson valittiin Vasemmistoliiton puheenjohtajaksi.
12. kesäkuuta – Anna-Maja Henriksson valittiin RKP:n puheenjohtajaksi.
12. kesäkuuta – Ainakin 50 ihmistä kuoli ja 53 haavoittui seksuaali- ja sukupuolivähemmistöille suunnattuun yökerhoon kohdistuneessa joukkoampumisessa Yhdysvaltain Orlandossa.
23. kesäkuuta – Yhdistyneen kuningaskunnan EU-kansanäänestys.
26. kesäkuuta – Espanjan parlamenttivaalit. Edelliset vaalit järjestettiin joulukuussa 2015, jonka jälkeen maassa ei pystytty valitsemaan hallitusta ja perustuslain mukaan vaalit oli järjestettävä uudelleen.
28. kesäkuuta – Terrori-isku Istanbulin kansainvälisellä lentoasemalla. Iskussa kuoli ainakin 44 ihmistä ja loukkaantui lähes 240.
Tapahtumia > Heinäkuu

3. heinäkuuta – Pommi-iskussa Bagdadissa, Irakissa, kuoli yli 290 ihmistä.
4. heinäkuuta – Juno-luotain saapuu Jupiterin kiertoradalle.
5. heinäkuuta – Poliisi ampui Yhdysvaltain Baton Rougessa mustan Alton Sterlingin. Hänen muistokseen järjestettiin mielenosoituksia ja Black Lives Matter -liikkeen kynttilävalvojaiset. Mielenosoituksia järjestettiin myös muissa Yhdysvaltain kaupungeissa. 7. heinäkuuta Micah Xavier Johnson ampui Dallasissa viisi poliisia mielenosoituksen päätteeksi. 17. heinäkuuta Gavin Eugene Long ampui kuutta poliisia Baton Rougessa, joista kolme kuoli.
12. heinäkuuta – Italiassa tapahtui kahden matkustajajunan yhteentörmäys Bari-Barletta-rataosalla Andriassa, Apulian hallintoalueella. Turmassa kuoli 23 ihmistä ja loukkaantui 54.
13. heinäkuuta – David Cameron erosi Yhdistyneen kuningaskunnan pääministerin tehtävästä Ison-Britannian EU-eron vuoksi. Seuraajaksi nousi Theresa May.
14. heinäkuuta – Ainakin 86 ihmistä kuoli kuorma-auton ajettua väkijoukkoon Ranskan Nizzassa.
15. heinäkuuta – Jännitystieteissarja Stranger Thingsin ensimmäinen tuotantokausi julkaistiin tilausvideopalvelu Netflixissä.
15.–16. heinäkuuta – Turkin pääkaupungissa Ankarassa ja Istanbulissa tapahtui vallankaappausyritys. Ainakin 17 poliisia on kuollut helikopterihyökkäyksessä.
18. heinäkuuta – 17-vuotias afganistanilainen turvapaikanhakija haavoitti kirveellä ja puukolla viittä ihmistä lähijunassa Baijerin Würzburgissa. SEK-kommandot ampuivat hänet hyökkäyksen lopuksi. ISIS julkaisi myöhemmin videon, jossa hän julistautuu liikkeen sotilaaksi. Hänellä oli myös huoneessaan ISIS:in lippu.
19. heinäkuuta – Tavarataloketju Anttila asetettiin konkurssiin.
20. heinäkuuta – Suomen Partiolaisten 7. Finnjamboree, Roihu alkoi Evolla, Hämeenlinnassa.
22. heinäkuuta – Ainakin yhdeksän ihmistä kuoli müncheniläiseen ostoskeskukseen suoritetussa terrori-iskussa. Tekijä oli iranilaistaustainen 18-vuotias Ali David Sonboly. Hänen kerrottiin ihailleen Anders Behring Breivikiä ja lukeneen Virginia Techin ja Columbinen joukkomurhista sekä pelanneen väkivaltaisia tietokonepelejä.
24. heinäkuuta – Pommimies räjäytti itsensä ja haavoitti 12 ihmistä Saksassa Baijerin Ansbachissa musiikkifestivaalien ulkopuolella, jonne häntä oli estetty menemästä. Tekijä oli syyrialainen turvapaikanhakija, jonka hakemus oli hylätty.
26. heinäkuuta – 19 ihmistä kuoli kun veitsellä aseistautunut mies hyökkäsi vammaisten hoitolaitokseen Tokion lähistöllä Sagamiharassa, Japanissa.
26. heinäkuuta – Kaksi ISISin sotilaiksi nimettyä miestä tunkeutui kirkkoon Saint-Étienne-du-Rouvrayssa Normandiassa, ottivat panttivankeja ja mestasivat 85-vuotiaan katolisen papin Jacques Hamelin. Paavi Franciscus nimitti Hamelin muistomessussaan autuaaksi ja marttyyriksi.
30. heinäkuuta – J. K. Rowlingin näytelmä Harry Potter and the Cursed Child sai ensi-iltansa Lontoossa.
Tapahtumia > Elokuu

5.–21. elokuuta – Kesäolympialaiset Rio de Janeirossa, Brasiliassa.
24. elokuuta – Löydettiin lähimpänä Maata sijaitseva eksoplaneetta, Proxima Centauri b
24. elokuuta – Kolumbia ja FARC allekirjoittivat Havannassa rauhansopimuksen nelivuotisten neuvottelujen päätteeksi.
24. elokuuta – Keski-Italiassa tapahtui aamuyöstä 6,2 momenttimagnitudin maanjäristys, jonka seurauksena kuoli noin 290 ihmistä.
24. elokuuta – Turkin armeija aloitti hyökkäyksen Syyriaan Azazin ja Eufratin välisellä kaistalla ja valloitti tukemiensa kapinallisten kanssa alueita maan pohjoisosasta ISISiltä ja Yhdysvaltain tukemilta Syyrian kapinallisilta.
28. elokuuta – Särkänniemen delfiinit kuljetettiin aamuöisellä lennolla Tampere-Pirkkalan lentoasemalta Attikan eläinpuistoon Kreikkaan.
31. elokuuta – Brasilian senaatti äänesti presidentti Dilma Rousseffin viraltapanosta ja varapresidentti Michel Temer sai hänen tehtävänsä loppukaudeksi.
Tapahtumia > Syyskuu

1. syyskuuta – Allas Sea Pool -merikylpylä avattiin Helsingin Katajanokalla.
1. syyskuuta – SpaceX:n Falcon 9 -raketti ja AMOS-6-tietoliikennesatelliitti tuhoutuivat raketin räjähdettyä laukaisualustalla.
2. syyskuuta – Intiassa järjestettiin maailmanhistorian laajin yleislakko.
4. syyskuuta – Äiti Teresa julistettiin pyhimykseksi.
10. syyskuuta - Helsingin Asema-aukion pahoinpitely. Uusnatsistisen Suomen Vastarintaliikkeen aktiivi Jesse Torniainen potkaisi ohikulkijaa (Jimi Karttunen), joka kuoli myöhemmin saamiinsa vammoihin.
17. syyskuuta – Yhdysvaltain johtaman liittouman F-16 ja A-10-koneet pommittivat Syyrian armeijan asemia Jebel Thardassa lähellä saarretun Deir al-Zorin kaupungin lentokenttää. Iskuissa kuoli eri lähteiden mukaan 60–80 sotilasta ja 120 haavoittui. Pian tämän jälkeen ISISin taistelijat aloittivat hyökkäyksen ja valtasivat asemat. Iskut tapahtuivat 12. päivä alkaneen tulitauon aikana.
20. syyskuuta – Pohjois-Carolinan Charlottessa alkoivat mielenosoitukset, mellakat ja ryöstely poliisin ammuttua afrikkalaisamerikkalaisen Keith Lamont Scottin. Myös Scottin ampunut poliisi Brently Vinson on musta.
23. syyskuuta – Washingtonin ostoskeskusammuskelu 2016: Burlingtonin ostoskeskuksessa Yhdysvaltain Washingtonin osavaltiossa ainakin viisi ihmistä sai surmansa tulituksessa.
29. syyskuuta – Yhdysvalloissa sattui Hobokenin junaturma, jossa lähijuna törmäsi Hobokenin aseman asemahalliin.
Tapahtumia > Lokakuu

17. lokakuuta – Clarion Hotel Helsinki avattiin Helsingin Jätkäsaaressa.
19. lokakuuta – Taifuuni Haima raivosi Filippiineillä.
19. lokakuuta – Eurooppalainen Schiaparelli-luotain yritti laskeutumista Marsiin, mutta tuhoutui.
Tapahtumia > Marraskuu

4. marraskuuta – Turkissa suoritettiin operaatio HDP-puoluetta vastaan, ja sen puheenjohtajat Selahattin Demirtaş ja Figen Yüksekdağ pidätettiin.
7. marraskuuta - Tampereen kaupunginvaltuusto hyväksyi pikaraitiotien ensimmäisen vaiheen rakentamisen.
8. marraskuuta – Donald Trump valittiin presidentiksi Yhdysvaltain presidentinvaalissa. Trumpin valinta ja Hillary Clintonin tappio aiheutti useissa USA:n kaupungeissa monipäiväisiä mellakoinniksi yltyneitä mielenosoituksia. Samaan aikaan presidentinvaalin kanssa pidettiin myös edustajainhuoneen vaalit.
14. marraskuuta – Länsimetro Oy:n toimitusjohtaja Matti Kokkinen irtisanottiin ja uudeksi toimitusjohtajaksi nousi Ville Saksi. Syynä toimitusjohtajan vaihtumiseen olivat metrohankkeen 100 miljoonan euron lisäkulut.
15. marraskuuta – Rantaväylän tunneli avattiin Tampereella.
20. marraskuuta – Matkustajajunan 14 vaunun suistuttua raiteilta kuoli yli 100 ihmistä Uttar Pradeshin osavaltiossa Intiassa.
23. marraskuuta – Jüri Ratas valittiin Viron pääministeriksi.
27. marraskuuta – François Fillon valittiin esivaaleissa Les Républicains -puolueen presidenttiehdokkaaksi vuoden 2017 Ranskan presidentinvaaleihin.
28. marraskuuta – Associação Chapecoense de Futebol -jalkapallojoukkuetta kuljettanut LaMian lento 2933 syöksyi maahan Kolumbiassa.
Tapahtumia > Joulukuu

3. joulukuuta – Kolme ihmistä sai surmansa Imatralla tapahtuneessa ampumavälikohtauksessa.
3. joulukuuta – Nico Rosberg voitti Formula 1 -kauden ja ilmoitti lopettavansa F1-uransa.
4. joulukuuta – Itävallan presidentinvaalien uusintakierros. Vihreiden Alexander Van der Bellenin julistettiin voittaneen vapauspuolueen Norbert Hoferin aiemmin järjestetyssä vaaliessa, mutta epäselvyyksien vuoksi presidentinvaalit jouduttiin järjestämään uudelleen. Vaalin tulos ei kuitenkaan muuttunut.
4. joulukuuta – Italian Demokraattisen puolueen puheenjohtaja Matteo Renzi hävisi kansanäänestyksen ja ilmoitti eroavansa pääministerin tehtävästä.
7. joulukuuta – Pakistan International Airlinesin lento 661 syöksyi maahan Pakistanissa.
14. joulukuuta – Yle:n ajankohtaistoimituksen esimies Jussi Eronen irtisanoutui tehtävästään. Hän ilmoitti syyksi näkemyserot sananvapaudesta päätoimittaja Atte Jääskeläisen kanssa. Eronen kertoi että häntä pyydettiin toistuvasti vähentämään väärinkäytöksiin ja epäkohtiin puuttuvan paljastusjournalismin tekemistä ja keskittymään mieluummin taustoittaviin juttuihin taloudesta. Myös toimittaja Salla Vuorikoski, jota pääministeri Juha Sipilä hiillosti sidonnaisuusuutisoinnista, erosi.
19. joulukuuta – Turkkilainen poliisi ampui Venäjän Turkin-suurlähettilään Andrei Karlovin Ankarassa.
19. joulukuuta – Berliinissä väkijoukkoon tehdyssä terrori-iskussa ainakin 12 ihmistä sai surmansa.
25. joulukuuta – Venäläinen sotilaslentokone putosi Mustaanmereen ja tuhoutui. Kyydissä oli Aleksandrovin yhtyeen jäseniä, sotilaita ja median edustajia.
29. joulukuuta – Valtion kehitysyhtiö Vake aloitti toimintansa, kun valtioneuvosto antoi yleisistunnossaan toimintaohjeen noudatettavaksi yhtiön omistajaohjauksessa ja toiminnassa.
Muuta > Vuosi 2016 fiktiossa

Televisiosarjassa FlashForward Dyson Frostin tulevaisuuden kartassa luki joulukuun 12. päivän kohdalla: ”The End”.
Call of Duty: Modern Warfare 2 -pelin tapahtumat sijoittuvat tähän vuoteen.
Blade Runner -elokuvan replikantit Pris (14.2.2016), Zhora (12.6.2016) & Roy Batty (10.8.2016) aktivoidaan Tyrell-yhtiössä.
Syntyneitä

5. helmikuuta – Jigme Namgyel Wangchuck, Bhutanin kruununprinssi
2. maaliskuuta – Oscar, Ruotsin prinssi
19. huhtikuuta – Alexander, Ruotsin prinssi
Nobelin palkinnot

Nobelin fysiikanpalkinto – David J. Thouless, Duncan Haldane ja John M. Kosterlitz
Nobelin kemianpalkinto – Jean-Pierre Sauvage, Fraser Stoddart ja Bernard Feringa
Nobelin lääketieteen palkinto – Yoshinori Ōsumi
Nobelin kirjallisuuspalkinto – Bob Dylan
Nobelin rauhanpalkinto – Juan Manuel Santos
Nobelin taloustieteen palkinto – Oliver Hart ja Bengt Holmström
Aiheesta muualla

Kuvia tai muita tiedostoja aiheesta 2016 Wikimedia Commonsissa
Nastolan kirkko - 2016 Lahdessa.
Maanjäristyksen tuhoja Kaohsiungissa 7. helmikuuta 2016.
Bryssel pommi-iskujen jälkeen 26. maaliskuuta 2016.
Jamala toi Eurovision laulukilpailun voiton toisen kerran Ukrainaan kappaleellaan ”1944”.
Kampanjointia Yhdistyneen kuningaskunnan EU-kansanäänestystä varten Lontoon Southgatessa.
Kukkia Nizzan iskun uhrien muistoksi Nizzassa.
Rio de Janeiron kesäolympialaisten avajaiset.
Äiti Teresa julistettiin pyhimykseksi 4. syyskuuta 2016. Kuvassa Äiti Teresan hauta Kalkutassa Intiassa.
Malli Schiaparelli-luotaimesta.
Tampereen rantatunnelin itäpää avajaispäivänään.
Nico Rosberg voitti ainoan kerran Formula 1 -kauden vuonna 2016 ja lopetti sen jälkeen F1-uransa.
Antti Alho

| Antti Alho> Henkilötiedot |
| --- | --- |
Syntynyt: 23. lokakuuta 1921 Loimaa
Kuollut: 10. kesäkuuta 1944 Terijoki
Pesäpalloilija
Seura:   Seinäjoen Maila-Jussit  Loimaan Palloilijat 
Antti Alho (23. lokakuuta 1921 Loimaa – 10. kesäkuuta 1944 Terijoki) oli suomalainen pesäpalloilija. Alho pelasi vuosina pesäpallon pääsarjassa vuosina 1939–1941 Loimaan Palloilijoiden ja vuosina 1942–1943 Seinäjoen Maila-Jussien joukkueissa. Alho valittiin vuonna 1943 Seinäjoella pelattuun Itä-Länsi-otteluun lännen joukkueeseen.
Alho palveli jatkosodassa Jalkaväkirykmentti 58:ssa. Alho kaatui Kannaksen suurhyökkäyksessä 10. kesäkuuta 1944 Terijoella. Sotilasarvoltaan Alho oli luutnantti.
Saavutukset

1 Itä-Länsi-ottelu: 1943
Antti Aine

| Antti Aine> Henkilötiedot |
| --- | --- |
Syntynyt: 2. toukokuuta 1972 Tampere
Ammatti:  juristi
Muut tiedot
Koulutus: Turun yliopisto
Antti Esko Henrik Aine (s. 2. toukokuuta 1972 Tampere) on suomalainen juristi ja professori. Hän asuu Turussa.
Koulutukseltaan Aine on oikeustieteiden tohtori ja varatuomari. Hän väitteli Turun yliopistossa helmikuussa 2011 kilpailuoikeudellisella väitöskirjalla Kilpailu ja sopimus. Hän on hoitanut urheiluoikeuden professuuria Helsingin yliopistossa ja jatkaa syksyllä 2013 kilpailuoikeuden tutkimuksiaan Turun yliopistossa. Sotilasarvoltaan Aine on reservin majuri.
Aine toimii myös pesäpallon ja tenniksen pelituomarina. Aine on pesäpallossa S-tason tuomari, eli hän tuomitsee pääsääntöisesti Superpesistä. Aineen ensimmäinen ottelu Superpesiksessä oli 16. elokuuta 2000 pelattu Kankaanpään Maila – Kouvolan Pallonlyöjät. Aine on ollut tuomitsemassa tuomariurallaan kerran miesten Itä–Länsi-ottelun vuonna 2006 sekä kerran naisten Itä–Länsi-ottelun vuonna 2003. Hänet on palkittu kaksi kertaa vuoden pesäpallotuomarina ja kerran vuoden tennistuomarina.
Saavutukset

Pesäpallotuomarina
Vuoden tuomari (2): 2006, 2010
Kultainen pilli (2): 2006, 2007
Miesten Itä-Länsi-tuomari: 2006
Naisten Itä-Länsi-tuomari: 2003
Aizkrauklen piiri

Aizkrauklen piirin sijainti Latviassa.
Aizkrauklen piiri oli hallinnollinen alue Latviassa Vidzemen ja Zemgalen rajalla. Alueella asui 41 546 henkilöä ja sen koko oli 2 566,8 km², asukastiheys oli 16,19/km². Latvian piirit lakkautettiin vuonna 2009 Latvian aluehallintouudistuksen yhteydessä.
Aizkrauklen piirin kaupungit

Aizkraukle
Jaunjelgava
Pļaviņas
Aiheesta muualla

(Arkistoitu – Internet Archive) viralliset sivut
Antti Aitamurto

Antti Aitamurto (19. heinäkuuta 1878 – 1925) oli suomalainen maanviljelijä, kauppias ja maastohiihtäjä. Hän oli yksi kolmesta Utajärven Murronkylästä kotoisin olleista Aitamurron hiihtäjäveljeksistä, hänen vanhempia veljiään olivat Juho Aitamurto ja Aapo Aitamurto.
Antti Aitamurron kilpailu-ura kesti kahdeksan vuotta vuodesta 1898 vuoteen 1905. Hän osallistui Oulun hiihtoihin ensimmäisen kerran 20-vuotiaana vuonna 1898 ja pääsi heti palkintosijoille hänen veljensä Aapon voittaessa kilpailun. Antti Aitamurto voitti itse samana talvena kovassa räntäsateessa pidetyn Kajaanin hiihdon. Antti Aitamurron kerrottiin käyttäneen kilpailussa Blixt-nimistä suksivoidetta, jota hänen veljensä Aapo oli suositellut sanomalehdissä.
Huomattavimman voittonsa Antti Aitamurto sai vuonna 1904 kun hän voitti Oulun hiihdoissa 30 kilometrin hiihdon Aappo Luomajoen pojan Antti Luomajoen tullessa toiseksi. Samana talvena pidetyssä Kajaanin hiihdossa Aitamurto sijoittui kolmanneksi. Hän meni naimisiin keväällä 1904 ja osallistui sitten enää vuoden 1905 Oulun hiihtoihin tullen silloin kahdeksanneksi.
Antti Aitamurto teki nuorena maa- ja metsätöitä veljiensä tavoin. Hän perusti 1900-luvun alussa kyläkaupan Utajärven Murronkylälle ja hankki kaupanpidolla rahaa oman maatilan ostoon. Hän osti Muhokselta Mankila-nimisen tilan ja laajensi sitä ostamalla lisää maata ja raivaamalla peltoa. Aitamurto piti edelleen myös kauppapuotia. 1920-luvulla hän piti navetassaan jo toistakymmentä lehmää.
Aiheesta muualla

Samuli Paulaharju : Ensimmäisiä hiihtomestareitamme, Suomen Urheilulehti, 04.12.1919, nro 48-50, s. 9, Kansalliskirjaston digitaaliset aineistot
Oulun hiihdon 50-vuotisjuhlapäivä tänään, Aamulehti, 12.03.1939, nro 69, s. 13, Kansalliskirjaston digitaaliset aineistot
Aki Hakkarainen

Aki Matti Hakkarainen (nyk. Jari Matti Heikkilä, s. 1983) on suomalainen mies, joka tartutti HI-viruksen viiteen naiseen vuosina 1999–2007. Hakkaraista syytettiin oikeudessa törkeistä pahoinpitelyistä ja törkeistä pahoinpitelyn yrityksistä. Kesäkuussa 2009 hovioikeus tuomitsi Hakkaraisen 12 vuodeksi vankeuteen. Rovaniemellä vuodesta 2002 lähtien asunut Hakkarainen tuomittiin joulukuussa 2005 vastaavanlaisesta teosta vuoden ja yhdeksän kuukauden ehdolliseen vankeuteen. Tapauksessa HI-virus ei tarttunut uhriin. Tuolloin eräiden oikeuden ennakkotapausten mukaan HI-viruksen kantaja syyllistyy rikokseen, mikäli hän on suojaamattomassa sukupuoliyhteydessä, vaikkei HI-virus tarttuisikaan.
Alexander Heinrich von Simolin

Alexander Heinrich, vapaaherra von Simolin (29. kesäkuuta 1800, Preussi – 1871), oli kamariherra ja lyyrinen runoilija.
Alexander Heinrich von Simolin kuului suomalaistaustaiseen von Simolinin sukuun. Hänet tunnetaan myös työstään heraldiikan, sukututkimuksen ja muinaistutkimuksen aloilla.
Alexander Hall (jalkapalloilija)

| Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Maa:   Kanada> Miesten jalkapallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
Alexander Noble "Alex" Hall (3. joulukuuta 1880 – 25. syyskuuta 1943) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
All American Open

| All American Open |
| --- | --- |
Laji:  Kyokushin
Perustettu:  1996
Toimitusjohtaja:  Katsuhito Gorai
Hallitseva mestari:   Antonio Tusseau
Eniten mestaruuksia:   Ewerton Teixeira (5)
All American Open International Karate Championships on vuosittain käytävä Kyokushinin Yhdysvaltain-mestaruuskilpailut. Sitä on järjestetty vuodesta 1996 lähtien New Yorkissa ja se käydään avoimessa painoluokassa. Historian saatossa menestynein ottelija on ollut brasilialainen Ewerton Teixeira, joka on voittanut turnauksen viidesti.